****

 **ГРАД СКОПЈЕ**

 **Бр.\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_**

 **Скопје**

Врз основа на член 50 став 1 точка 14 од Законот за локалната самоуправа („Службен весник на Република Македонија“ бр. 5/02 ), а во врска со член 20-г од Законот за вработените во јавниот сектор („Службен весник на Република Македонија“ бр. 27/2014, 199/2014, 27/2016, 35/2018 и 198/2018 и „Службен весник на Република Северна Македонија“ бр. 143/2019 и 14/2020), и член 11 и член 11-б од Законот за пожарникарство („Службен весник на Република Македонија“ бр. 67/2004, 81/2007, 55/2013, 158/2014, 193/2015 и 39/2016 и „Службен весник на Република Северна Македонија“ бр. 152/2019), а во врска со Правилникот за систематизација на работните места во Град Скопје 08-9664/1 од 10.12.2020 година, 08-9664/4 од 15.01.2021 година, 08-9664/8 од 03.02.2021 година, 08-9664/11 од 11.02.2021 година, 08-9664/14 од 18.03.2021 година, 08-9664/18 од 23.04.2021 година, 08-9664/20 од 21.05.2021 година и 08-9664/23 од 15.06.2021 година и Одлуката за утврдување на потреба за прием на работници бр. 08-6993/2 од 13.07.2021 година, Град Скопје, објавува

**JАВЕН ОГЛАС бр.3/2021**

**за вработување на работници во Град Скопје на неопределено време**

Се утврдува потреба од вработување на работници во Град Скопје на неoпредeлено работно време на следното работно место:

**1. Пожарникар-спасител** со шифра ПОЖ0210В04000 во Територијална противпожарна единица на Градот Скопје – Бригада за противпожарна заштита на Град Скопје (БППЗ), Сектор за заштита и спасување **.............20 извршители**

Кандидатот потребно е да ги исполнува следните услови:

**Општи услови**:

* да е државјанин на Република Македонија,
* активно да го користи македонскиот јазик,
* да е полнолетен,
* да има општа здравствена способност за работното место и
* со правосилна судска пресуда да не му е изречена казна забрана на вршење професија, дејност или должност:

**Посебни услови:**

* IV според Македонската рамка на квалификации и стекнати 180 или 240 кредити според ЕЦВЕТ или МКСОО или најмалку вишо или средно образование;
* здравствена и психофизичка способност утврдено од овластена здравствена установа согласно со закон;
* со или без работно искуство во струката евидентирано во Агенциjaта за вработување на Република Северна Македонија како работен стаж

**Потребни работни компетенции за работното место**:

- учење и развој,

- комуникација,

- остварување резултати,

- работење со други/тимска работа и

- ориентираност кон засегнати страни.

Кандидатот може да ја преземе **Пријавата за вработување по јавен оглас бр.3/2021 (за Пожарникар спасител)** од веб страната на Град Скопје www.skopje.gov.mk или во Архивата на Град Скопје во барака бр.16 на адреса Бул. Илинден бр.82, Скопје.

**Кандидатот е должен покрај пријавата за вработување по јавен оглас бр.3/2021, да ги достави и доказите за исполнување на горенаведените услови во оригинал или копија заверена на нотар и тоа**:

* доказ за државјанство;
* доказ дека со правосилна судска пресуда да не му е изречена казна забрана на вршење професија, дејност или должност;
* доказ за завршен соодветен степен на образование;
* доказ за здравствена и психофизичка способност (за професионален пожарникар) утврдено од овластена здравствена установа согласно со закон .

Кандидатот доколку има работно искуство може да достави и доказ за работно искуство во струката евидентирано во Агенциjaта за вработување на Република Северна Македонија.

*Паричниот износ на основната нето плата за работното место Пожарникар-спасител изнесува* ***22.541,00 денари.***

*Работно време е во смени и тоа - 12 часа работа, 24 часа одмор, 12 часа работа, 48 часа одмор.*

**Напомена:** Согласно Годишниот план за вработување во Град Скопје за 2021 година, на објавениот оглас за работно место пожарникар-спасител- 20 извршители треба да се вработат 14 (македонец/ка), 4 (албанци/ки), 1 (турчин/ка) и 1 (србин/ка).

Заинтересираните кандидати бараните документи да ги достават во архивата на Град Скопје (барака бр.16) или на адреса бул. Илинден бр. 82, Скопје со назнака - за **ЈАВЕН ОГЛАС бр.3/2021 за вработување на работници во Град Скопје на неопределено време – за работно место под реден број 1**.

Рокот за пријавување изнесува 8 дена од денот на објавување на огласот. Условите наведени во огласот, кандидатите треба да ги исполнуваат во моментот на поднесувањето на пријавата.

**Напомена**: Доколку кандидатотво пријавата не доставил податоци за контакт (телефонски број или е-маил адреса) пријавата ќе се отфрли.

**Информација за начинот на спроведување на постапката за селекција на кандидати за вработување:**

Фаза 1: проверка на пријава и докази - се спроведува во рок од 8 дена од завршувањето на објавениот оглас. Доколку недостасува некој доказ, Комисијата за селекција ќе го контактира кандидатот преку неговата e-mail адреса или телефонскиот број во пријавата и тој во рок од три дена треба да ги комплетира доказите, во спротивно пријавата ќе биде отфрлена. Пријавата се отфрла и доколку доказот/доказите се лажни.

Фаза 2: проверка на физичката способност на кандидатите од страна на Комисија за селекција формирана од Градоначалникот на Град Скопје.

Фаза 3: интервју на селектираните кандидати - се спроведува во рок од 10 дена по спроведената втора фаза од селекцијата.

Фазите на постапката за селекција се детално уредени во Правилникот за критериуми за селекција на кандидати за вработување во Територијалната противпожарна единица на Град Скопје - Бригада за противпожарна заштита, којшто е објавен на веб-страната на Град Скопје (www.skopje.gov.mk).

**Напомена:** Избраниот кандидат по овој оглас има обврска во рок од една година од денот на вработувањето, да се стекне со сертификат за стекната квалификација пожарникар, издаден од институција овластена од Министерството за образование и наука, во спротивно му престанува вработувањето.

**Доставено до:**

**- Слободен печат**

**- Вечер**

**- Коха**

 **ГРАД СКОПЈЕ**

 **Градоначалник**

 **\_\_\_\_\_\_\_\_\_\_\_\_\_\_**

  **Петре Шилегов**